Une belle fille comme moi

Une belle fille comme moi (Belulino kiel mi) estas franca filmo de 1972 reĝisorita de François Truffaut, en kiu stelulis Bernadette Lafont. Ĝi estis bazita sur samnoma romano de Henry Farrell de 1967. 

Intrigo

Stanislas Previne estas juna sociologo kiu preparas disertacion pri murdistinoj. Li konas Camille Bliss en prizono por intervjui ŝin. Camille estis akuzita je murdoj de sia amanto Arthur kaj de sia patro. Ŝi rakontas al Stanislas pri sia vivo kaj siaj amaferoj.

Stanislas, je frustracio de sia sekretariino, kiu amas lin, tuj enamiĝas de Camille kaj laboras por trovi pruvaron pri ŝia senkulpeco. Lia sekretariino klopodas por konvinki lin, ke Camille manipulas lin, sed ŝi ne kapablas konvinki lin. Pere de esplorado, la sociologo kaj lia sekretariino trovas junulon, amatora filmisto, kiu filmis la pruvaron por liberigi Camille el la prizono.

Liberigita, Camille, kiu ĉiam muzikemis kaj estis alloginta iam kabaredkantiston Sam Golden, famiĝas kiel kantostelulino. Stanislas venas al ŝia koncerto kaj ŝi seksallogas lin en sia hejmo; tamen, ŝia edzo, tre perfidita dum la filmo, malkovras ili kaj batas lin. Camille murdas sian edzon kaj metas la pafilon sur sia svenita amanto.

Kiam Stanislas estas enprizonigita pro la murdo, Camille faras nenion por helpi la homon kiu iam liberigis ŝin. La sekretariino de Stanislas tajpas la disertacion tiel ke Stanislas sciu, ke vere Camille estas tiom manipulema allogistino.

Geaktoraro kaj roluloj
 Bernadette Lafont kiel Camille Bliss
 André Dussollier kiel Stanislas Prévine
 Claude Brasseur kiel Maître Murene
 Charles Denner kiel Arthur
 Guy Marchand kiel Roger alinome Sam Golden
 Anne Kreis kiel Hélène
 Philippe Léotard kiel Clovis Bliss
 Gilberte Géniat kiel Isobel Bliss
 Michel Delahaye kiel Marchal
 Danièle Girard kiel Florence Golden
 Martine Ferrière kiel prizonsekretariino
 Jacob Weizbluth kiel Alphonse, mutulo
 Jean-François Stévenin kiel gazetvendisto (eksterliste)
 François Truffaut kiel ĵurnalisto (voĉo, eksterliste) Allen, Don. Finally Truffaut. New York: Beaufort Books. 1985. ISBN 0-8253-0335-4. OCLC 12613514. pp. 233. 

 Referencoj 

Eksteraj ligiloj
 en imdb



Kategorio:Francalingvaj filmoj
Kategorio:Francaj filmoj
Kategorio:Filmoj aperintaj en 1972
Kategorio:Dramaj filmoj
Kategorio:Filmoj adaptitaj de libroj
Kategorio:Filmoj pri murdoj
Kategorio:Krimaj filmoj